section_heading: Objašnjenje
paragraph_text: Samoindukcija jedne linije teži da spriječi promjene struje u liniji, dok kapacitet naprotiv povećava promjene struje i olakšava njen prolaz, koji je to lakši što je frekvencija viša. Vidimo, dakle, da je djelovanje samoindukcije protivno djelovanju kapaciteta. Uzme li se induktivitet i električni kapacitet u jednoj telefonskoj liniji u izvjesnom povoljnom omjeru, djelovanje jednoga može se poništiti djelovanjem drugoga. Mihajlo Pupin je 1899. pokazao da se samoindukcija jedne telefonske linije može povećati uklapanjem u liniju električnih zavojnica u određenim razmacima. Pupinov svitak ili Pupinova zavojnica sastoji se od željeznog vijenca koji je sastavljen od koluta željezne žice, izolirane oksidacijom da se ne bi stvarale vrtložne struje. Takve se zavojnice stavljaju u naročito zatvorene kutije.<ref> Velimir Kruz: "Tehnička fizika za tehničke škole", "Školska knjiga" Zagreb, 1969.